ตอนนี้ประจำเดือนเลื่อนมา2วันแล้วแฟนเข้าโรงพยาบาลต้องให้เลือดเพราะเกล็ดเลือดต่ำ โรคนี้มีผลต่อประจำเดือนมั้ยครับ
สวัสดีค่ะ ในที่นี้คงต้องทราบสาเหตุที่แน่นอนของเกล็ดเลือดที่ต่ำร่วมด้วยจึงจะบอกได้แน่ชัดขึ้น แต่ส่วนใหญ่แล้วการมีเกล็ดเลือดต่ำไม่ได้มีผลต่อฮอร์โมนในร่างกาย จึงน่าจะยังมีเลือดประจำเดือนออกมาได้เหมือนเดิมแต่ในช่วงที่มีเกล็ดเลือดต่ำนั้น แพทย์อาจจะให้ยาเพื่อหยุดการมีเลือดประจำเดือนไว้ก่อนก็ได้ เพราะอาจเสี่ยงมีเลือดออกมากผิดปกติทางช่องคลอด ทำให้มีภาวะซีดตามมาได้อีกแนะนำแจ้งแพทย์ที่รักษาอีกครั้งว่ากำลังจะมีประจำเดือนมา แพทย์จะพิจารณาจากประวัติการรักษาและปริมาณเกล็ดเลือดอีกครั้ง ว่าต้องให้ยาเลื่อนประจำเดือนหรือไม่